Diari Oficial de la Generalitat Valenciana


Sumari del DOGV 159, del 02-05-1984 (1984/802857)

RESOLUCIÓ de 6 de març de 1984, de la Direcció General de Serveis Socials de la Conselleria de Sanitat, Treball i Seguretat Social, per la qual es convoquen ajudes, en concepte de subvenció, per a construcció adquisició d'immobles, ampliació i reforma amb canvi d'ús de Centres dedicats a la prevenció, atenció, integració, tractament rehabilitació i/o assistència a la família transeünts, minories ètniques i d'altres, toxicomans, drogadictes, vells i disminuïts, sempre d'acord amb les disponibilitats pressupostaries que aquesta Direcció General assignades per a aquestes finalitats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   159

Data del DOGV
:   02-05-1984

Secció del DOGV
:   ALTRES DISPOSICIONS

Número del document
:   1984/802857


Data del document
:   06-03-1984

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Resolució de 6 de març de 1984, de la Direcció General de Serveis Socials de la Conselleria de Sanitat, Treball i Seguretat Social, per la qual es convoquen ajudes en concepte de subvenció per a la construcció, adquisició d'immobles, ampliació i reforma amb canvi d'us de centres dedicats a la prevenció, atenció, integració, tractament, rehabilitació i/o assistència a la familia, transeüntes, minories ètniques i d'altres, toxicòmans, dorgaddictes, vells i disminuïts, sempre d'acord amb les disponibilitats pressupostàries que aquesta Direcció General té assignades per aquestes finalitats.  
Vistes les necessitats existents en aquest àmbit a la Comunitat Valenciana, la Conselleria de Sanitat, Treball i Seguretat Social ha considerat convenient convocar dins dels límits pressupostaris, ajudes en concepte de subvenció per a construcció, adquisició d'immobles, ampliació i reforma amb canvi d'ús de Centres destinats a la prevenció, atenció, integració, tractament, rehabilitació i/o assistència a la família, transeünts, minories ètniques i d'altres, toxicòmans, drogaaddictes, vells i disminuïts i sempre d'acord amb les disponibilitats pressupostàries que aquesta Direcció General té assignades per a aquestes finalitats.   
Quant a la sol·licitud, tramitació, resolució i pagament d'aquestes ajudes, s'estarà al previst en les disposicions de general aplicació i al que, específicament, estableix aquesta resolució.   
En atenció a aquests motius i d'acord amb les disposicions aplicables, he resolt:   
Primera. Convocatòria.   
Queden convocades, amb càrrec a l'exercici econòmic corresponent a l'any 1984, ajudes en concepte de subvenció per a la construcció, adquisició d'immobles, ampliació i reforma amb canvi d'ús de Centres destinats a la prevenció, atenció, integració, tractament, rehabilitació i/o assistència a la família, transeünts, minories ètniques i d'altres, toxicòmans, drogaaddictes, vells i disminuïts.   
Segona. Concepte de la subvenció.   
U. L'ajuda serà atorgada en concepte de subvenció per tal de contribuir a les despeses de les obres de reforma, amb canvi d'ús, ampliació, construcció i adquisició d'immobles de Centres dedicats a la prevenció, atenció, integració, tractament, rehabilitació i/o assistència a la familia, transeünts, minories ètniques i d'altres toxicomans, drogaaddictes, vells i disminuïts.   
Dos. Aquestes ajudes hauran de ser prèviament concertades amb la Direcció General de Serveis Socials.   
Tercera. Sol·licitants.   
Podran sol·licitar aquestes ajudes les Corporacions Locals.   
Cuarta. Exclusions.   
No s'admetran sol·licituds de subvenció per a:   
U. Obres acabades amb anterioritat a la subvenció.   
Dos. Obres subvencionades en exercicis anteriors pel mateix concepte.   
Tres. Obres auxiliades per altres entitats en més del 70%.   
Cinquena. Documentació.   
La petició de subvenció haurà de presentar-se, per duplicat exemplar, a les Delegacions Territorials de Serveis Socials' de la província on radique el Centre per al qual és sol·licitada la subvenció, sense perjudici del que diposa l'article 66 de la Llei de Procediment Administratiu, integrant-la la documentació següent:   
U. Instància signada per qui represente legalment la Corporació, segons model facilitat per la Delegació Territorial.   
Dos. Certificació del seu Secretari de l'acord plenari on es faça constar la petició d'ajuda i el compromís de l'Ajuntament a:   
a) Coordinar-se amb la Direcció General de Serveis Socials en la planificació general que aquesta elabore.   
b) Sotmetre?s a control públic mitjançant la presentació del pla de treball, el seguiment tècnic i la justificació econòmica.   
c) No variar els fins del Centre al qual és destinada la subvenció, en un període inferior a 30 anys.   
d) Comunicar a les persones ateses o a llurs representants legals, la concessió de l'ajuda.   
e) Obligar-se a requeriment de la Direcció General de Serveis Socials, a col·laborar en la satisfacció de la demanda de serveis, respectant les característiques de l'entitat i l'adequada qualitat dels serveis.   
A més, haurà de certificar-se que en el Pressupost de la Corporació existeix consignat crèdit suficient, o quan corresponga compromís de consignar-lo per fer-se càrrec de l'import de la part d'obra que no resultàs auxiliada, i de les despeses corrents subsegüents i a no disminuir l'esmentada consignació durant l'exercici.   
Tres. Memòria, amb especificació de:   
a) Fins de la Institució.   
b) Serveis que presten i objectius que es pretén cobrir.   
c) Nombre de places actuals, disponibles i/o cobertes i les previstes (si s'escau).   
d) Projecte de funcionament o programació per a l'any en curs (segons casos).   
Quatre. Si són Patronats o Protectorats, finançats parcialment o totalment per la Corporació corresponent:   
a) Còpia dels Estatuts, compulsada mitjançant diligència de la Delegació Territorial.   
b) Document acreditatiu del número de registre de l'Entitat.   
c) Autorització del Patronal o Protectorat per a realitzar la inversió i l'obra.   
d) Certificació del Secretari de la Corporació en la qual conste l'assignació pressupostària destinada al Centre per al qual se sol·licita.   
Cinc. Certificació del Secretari de la Corporació que les obres que es pretenen realitzar no estan executades amb anterioritat a la petició de la subvenció.   
Sis. Certificat del Secretari de l'Ajuntament fent constar que les obres projectades compleixen amb la normativa urbanística aplicable.   
Set. Avantprojecte o Projecte Bàsic, en què conste:  
a) Memòria, on siga justificat el programa de necessitats, especificant la integració i/o relació amb altres equipaments de Serveis Socials, Assistencials, Sanitaris, Culturals, etc. (respecte a l?àrea urbana d?influència i/o respecte a la comarca); declaració de compliment de la normativa vigent aplicable (urbanística, de seguretat, normes bàsiques l'edificació, supressió de barreres arquitectòniques, etc.).  
b) Plànols, explicitant en el plànol d?emplaçament els llocs significants de la trama urbana (zones lliures, espais verds, altres serveis i la seua connexió i/o relació amb el nucli urbà i/o barri); plànols de conjunt i de distribució.  
e) Pressupost global, amb expressió de les partides més significants i llur valoració.  
d) Calendari d'execució possible de l?obra.  
Vuit. En el supòsit d'adquisició d'immobles, s?acompanyarà a l?apartat set:  
a) Certificat del Registre de la Propietat en el qual s'acredite la propietat del venedor de l?immoble objecte de l'adquisició, i que està lliure de càrregues i gravàmens.  
b) Documents d'opció de compra, en el qual figurarà:  
1. Data de la caducitat.  
2. Preu de la compra.  
3. Forma de pagament.  
e) Certificat de seguretat i memòria valorada de la reparació necessària i suficient.  
Nou. En aquells supòsits en què s'hagués presentat expedient en la convocatòria de l?exercici anterior, en el qual ja es feren constar els requisits continguts als apartats anteriors d'aquesta convocatòria, queden dispensats d'incloure?ls en aquesta nova petició, sempre que no s'hi haguessen produït variacions, en les dades o requisits ja exposats.  
Sisena. Termini de presentació.  
El termini de presentació de sol·licituds serà de dos mesos a partir de la data de la seua publicació en el Diari Oficial de la Generalitat Valenciana.  
Setena. Tramitació.  
U. Les Delegacions Territorials de Serveis Socials, revisaran i verificaran els expedients, de trobar-los incomplets, es requerirà, a l?interessat per a que el complete en el termini de deu dies, amb l?advertència prevista en l'article 71 de la Llei de Procediment Administratiu, de que la no subsanació dels defectes suposarà l'arxiu sense més tràmit de l?expedient.  
Dos. Les Delegacions esmentades podran reclamar a l'entitat, Institució o Centre les dades, documents o aclariments que consideren necessari per a completar L'expedient.  
Tres. La Delegació Territorial corresponent incorporarà informe a l?expedient, en funció de les dades obrants i de les que resulten de les comprovacions que estime oportú de realitzar, sobre la procedència de concedir, reduir o denegar l?ajuda sol·licitada.  
Quatre. Completat l?expedient, serà enviat a la Direcció General de Serveis Socials l?original, i la còpia quedarà en poder de la Delegació Territorial corresponent.  
Cinc. La Direcció General de Serveis Socials, a la vista dels expedients, podrà recaptar els informes d'Organismes i Entitats que estime oportuns per a la millor resolució d'aquests, així com convocar els sol·licitants per recaptar els aclariments que considere pertinents.   
Vuitena. Resolució d'expedients.   
La Direcció General de Serveis Socials, a la vista dels expedients, adoptarà la resolució que s'escaiga, tenint en compte les necessitats reals que d'aquell s'en desprenguen i la planificació general sobre les concessions d'ajudes establerta, notificant-se als interessats i a la Delegació Territorial corresponent.   
Novena. Recursos.   
Contra la resolució que dicte la Direcció General de Serveis Socials i en el termini de quinze dies comptats a partir del següent de la seua notificació, els interessats podran interposar recurs d'alçada davant l'Hble. Sr. Conseller de Sanitat, Treball i Seguretat Social.   
Contra l'acte que resolga el recurs d'alçada podrà interposar-se recurs contencioso-administratiu en la forma i termini establert en la Llei reguladora d'aquesta Jurisdicció.   
Desena. Justificació de la despesa i pagament de les subvencions.   
U. Notificada la concessió d'ajuda a l'interessat caldrà remetre a la Direcció General de Serveis Socials un exemplar del projecte, visat pel Col·legi Oficial corresponent, completant l'avantprojecte aprovat per la Direcció General de Serveis Socials amb la documentació següent:   
a) Memòria, atenent-se a la normativa vigent.   
b) Plànols del conjunt i de detall, amb les especificacions necessàries per a la total i correcta definició de l'obra.   
c) Plec de condicions particulars en el qual es determinarà el termini d'execució, termini de garantia i les condicions econòmiques, clàusules de revisió de preus (incloent-hi fórmula polinòmica, si hi hagués revisió), obres completes, etc.   
d) Pressupost, integrat o no per diversos parcials, amb expressió dels preus unitaris descomposts, estat detallat de medicions i aplicació de preus.   
Dos. Si escaigués adquisició d'immobles, s'enviarà de més a més còpia de l'escriptura pública de compravenda en què constarà el preu i la forma de pagament.   
També s'hi farà constar que l'immoble objecte de subvenció haurà de mantenir-se durant 30 anys destinat a la finalitat que va servir de fonament a la petició.   
Tres. Efectuada l'adjudicació i contractació de l'obra, serà enviat original i còpia autentificada del contracte celebrat amb l'adjudicatari.   
Quatre.   
a) La justificació del pagament o pagaments de les obres es realitzarà mitjançant certificacions, esteses a origen, de l'obra realitzada i valorada d'acord amb el projecte presentat, aprovats per la Corporació Local. (Aquestes certificacions es realitzaran d'acord amb el model oficial d'aquesta Conselleria.)   
b) L'última certificació serà, almenys, del 15 % de l'import de l'obra i s'hi farà constar la recepció de l'obra per part de la Corporació. A més, aquesta Certificació anirà acompanyada de:   
1. Rebut del contractista justificatiu d'haver cobrat l'import corresponent al percentatge no cobert per la subvenció.   
2. Acta notarial en què es faça constar l'afectació, durant 30 anys de l'edifici objecte de l'obra, a la finalitat que va servir de fonament a la petició i que així es farà constar, en el termini de dos mesos, en escriptura pública i en posterior inscripció al Registre de la Propietat, un certificat del qual serà enviat a aquesta Conselleria.   
Cinc. A la documentació ressenyada s'haurà d'acompanyar en tots els casos:   
a) Notificació de l'entitat bancària i número de compte on hauran de situar-se els fons de l'ajuda, per duplicat exemplar.   
b) Notificació de recepció un cop rebuda l'ajuda i en el termini de quinze dies, de la quantitat rebuda, concepte i aplicació d'aquesta.   
Onzena.   
L'incompliment total o parcial de qualssevol condicions, així com la duplicació d'aquesta amb càrrec a altres crèdits als Pressupostos Generals de l'Estat, de la Seguretat Social o de l'Administració Institucional constituirà causa determinant de la revocació de l'ajuda i del reintegrament per part del Centre, amb el requeriment previ de la Direcció General de Serveis Socials, el qual, de no ser atès, promourà l'acció ejecutiva prevista per a dèbits no tributaris en el Reglament General de Recaptació, sense perjudici de les accions civils, penals o d'altra mena que en cada cas escaiguen.   
DISPOSICIO FINAL  
Aquesta resolució entrarà en vigor el mateix dia en què siga publicada en el Diari Oficial de la Generalitat Valenciana.   
Cosa que fem. pública perquè en prengueu coneixement i als efectes oportuns.   
València, a 6 de març de 1984.   
El Director General de Serveis Socials,  
CARLES PEREZ GARCIA